Савине Село

Савине Село (по руски Торжа; мадь. Torzsa, нєм. Torschau) то населєнє у општини Вербас, у Южнобачким округу. Спрам Попису зоз 2022. року мало 2562 жительох.

Ноши назву як знак здогадованя на народного героя Саву Ковачевича (1909–1943), команданта Трецей удерней дивизиї НОВЮ хтори страдал у битки на Сут'єски. 

 История 
Населєнє Торжа (нєшка Савине Село) ше першираз спомина под час Бачкей жупаниї 1416. року.

Торжа ше формовала за потреби утвердзованя австрийского уплїву у тих крайох и то з колонизацию Нємцох. Снователє Торжи пришли до Бачкей 1783. року, алє мушели буц розмесцени по "жимовнїкох", односно у сушедних населєньох: Оджак, Деспотово, Бачки Петровец, Кула и Коцур. Историчаре Торжи нє зохабели прецизни податки о матичних подручох и населєньох зоз хторих ше приселєли Нємци, алє наводза лєм Райнску обласц у ширшим смислу. Виселєнци рушали до Торжи з Мангайму, и то у даскельо ґрупох. Од Реґензбурґу до Апатину Нємци путовали углавним на ладьох. У драже ше мушели приявйовац компетентним административним установом пре верификованє документох и додзельованє пенєжу за подмиренє трошкох путованя. Так ше у Бечу приявели Угорскей дворскей канцелариї, дзе уписани найважнєйши податки и дзе каждей фамелиї додзелєни по два форинти на мено трошкох путованя. Потим ше у Будапешту приявели Кральовскей комори, дзе им додзелєна ище по єдна форинта по фамелиї. По розказу Кральовскей комори, Нємци предвидзени за насельованє у Бачкей мушели предлужиц драгу ґу Зомбору и там ше приявиц специялней канцелариї за насельованє хтора установена за прилапйованє приселєнцох, старанє коло правеня хижох за нїх, вибору и розмерйованя хотарох, подзелєнє жеми и орґанизациї обробку. 

У Торжи преславена 26. авґуста 1934. року 150-рочнїца населєня. Ту приселєни у 18. вику Нємци зоз Пфалцу у Нємецкей."Правда", Београд 23. август 1934. године Валал плански будовани од мая 1784. року, так же у першим периодзе мал 223 обисца. Нємци справели реформаторску (остатки зачувани по нєшка) и першу евангелистичну церкву у тедишнєй Угорскей (поваляна по Другей шветовей войни). У марцу 1937. року буря звалєла фабрику конопи."Политика", 26. март 1937.

Савине Село типични плански, войводянски валал, з правоуглово поставену реґулацию улїчкох. Реґулацийна ширина улїчкох од 25 до 48 метери, а длужина коло 1,5 километри.

 Демоґрафия 
У населєню Савине Село жию 2526 полнолїтни жителє, а штредня старосц жительства 37,3 роки (36,3 при хлопох и 38,3 при женох). У населєню єст 1073 обисца, а штреднє число членох по обисцу 3,12 (Попис 2002).

Жительство у тим населєню барз гетероґене, а на остатнїх трох пописох обачене опадованє числа жительох.

Демоґрафия

Рок Жительох

1948. 4848

1953. 4.437

1961 4.905

1971. 3.856

1981. 3.575

1991. 3.592 3.553

2002. 3.351 3.375

2011. 2.957

Етнїчни состав жительства спрам Попису зоз 2002.

Чарногорци: 1.280 або 38,19%

Серби: 1.211 або 36,13

Словаци: 166 або 4,95%

Мадяре: 161 або 4,80%

Горвати: 106 або 3,16%

Руснаци: 74 або 2,20%

Українци: 65 або 1,93%

Югославянє: 50 або 1,49%

Муслиманє: 39 або1,16%

Македонци: 13 або 0,38%

Роми: 8 або 0,23%

Бошняци: 8 або 0,23%

Нємци: 7 або 0,20%

Словенци: 5 або 0,14%

Бунєвци: 4 або 0,11%

Нєпознате: 25 або 0,74%

 Галерия 

 Литература 
 др Милорад Васовић: Врбас и његова комуна - географска монографија, 1968, стр. 29

 Референци 

1 Wack, Peter (1934). Torža 1784-1934 : Eine hundertfünfzigjährige deutsche Gemeinde in Jugoslawien. Novi Vrbas. стр. 27.

2 "Правда", Београд 23. август 1934. године

3 https://digitalna.nb.rs/wb/NBS/Periodika/SD_2F6F6602455A67B1B521D786232CBF4A/1937/03/26?pageIndex=00011 Политика, 26. март 1937.

4 „Књига 9”. https://pod2.stat.gov.rs/ObjavljenePublikacije/G2002/pdf/G20024009.pdf Стамновништво, упоредни преглед броја становника1948, 1953,1961, 1971, 1981, 1991,2002 (PDF). webrzs.stat.gov.rs. Београд: Републички завод за статистику. мај 2004. ISBN 86-84433-14-9.

5 „Књига 2”. Становништво, пол и старост, подаци по насељима. webrzs.stat.gov.rs. Београд: Републички завод за статистику. фебруар 2003. ISBN 86-84433-01-7.